《洞庭春色　端午日与客临泛》
明代·王慎中

令节繁华，少年游冶，都付驰波。但对时佳兴，同人情话，因物成趣，与众偕和。

筇竹纶巾随处好，况浯渡桥头水正多。须知道，吾生行乐耳，请勿言他。

方舟迟日徐动，何用唤红袖青娥。有疏帘清簟，瑶徽玉尘，閒看鸥戏，偶听菱歌。

耳目尘烦浑洗尽，敕到手、行杯休放过。傍人笑，问平生断饮，此日微酡。

作者简介：王慎中 (1509年10月10日—1559年8月19日[1] ），字道思，早年因读书于清源山中峰遵岩，号遵岩居士，后号南江。因家庭排行第二，又称王仲子，晋江（今属福建）人。明代诗人、散文家，嘉靖八才子之首，为明朝反复古风的代表人物之一。